CELEX: 52021DP0034
Language: sk
Date: 2021-02-09 00:00:00
Title: Rozhodnutie Európskeho parlamentu nevzniesť námietku voči delegovanému nariadeniu Komisie z 19. januára 2021, ktorým sa mení príloha I k nariadeniu Európskeho parlamentu a Rady (EÚ) č. 1305/2013, pokiaľ ide o sumy podpory Únie na rozvoj vidieka v roku 2021 (C(2021)00188 – 2021/2517(DEA))

17.11.2021   
            
            
               SK
            
            
               Úradný vestník Európskej únie
            
            
               C 465/175
            
         
      P9_TA(2021)0034
      Nevznesenie námietky voči delegovanému aktu: podpora Únie na rozvoj vidieka v roku 2021
      Rozhodnutie Európskeho parlamentu nevzniesť námietku voči delegovanému nariadeniu Komisie z 19. januára 2021, ktorým sa mení príloha I k nariadeniu Európskeho parlamentu a Rady (EÚ) č. 1305/2013, pokiaľ ide o sumy podpory Únie na rozvoj vidieka v roku 2021 (C(2021)00188 – 2021/2517(DEA))
      (2021/C 465/21)
      
         Európsky parlament,
      
                  —
               
               
                  so zreteľom na delegované nariadenie Komisie (C(2021)00188),
               
            
                  —
               
               
                  so zreteľom na list Komisie z 22. januára 2021, ktorým žiada Európsky parlament, aby oznámil, že nevznesie námietku voči delegovanému nariadeniu,
               
            
                  —
               
               
                  so zreteľom na list Výboru pre poľnohospodárstvo a rozvoj vidieka predsedovi Konferencie predsedov výborov z 2. februára 2021,
               
            
                  —
               
               
                  so zreteľom na článok 290 Zmluvy o fungovaní Európskej únie,
               
            
                  —
               
               
                  so zreteľom na nariadenie Európskeho parlamentu a Rady (EÚ) č. 1305/2013 (1), a najmä na jeho článok 58 ods. 7 a článok 83 ods. 5,
               
            
                  —
               
               
                  so zreteľom na článok 111 ods. 6 rokovacieho poriadku,
               
            
                  —
               
               
                  so zreteľom na odporúčanie pre rozhodnutie Výboru pre poľnohospodárstvo a rozvoj vidieka,
               
            
                  —
               
               
                  so zreteľom na skutočnosť, že neboli vznesené námietky v lehote stanovenej v tretej a štvrtej zarážke článku 111 ods. 6 rokovacieho poriadku, ktorá vypršala 9. februára 2021,
               
            
                  A.
               
               
                  keďže nariadenie Európskeho parlamentu a Rady (EÚ) 2020/2220 (2) (ďalej len „nariadenie o prechodných ustanoveniach“), ktorým sa zmenilo nariadenie (EÚ) č. 1305/2013 zahrnutím vnútroštátnych finančných krytí na roky 2021 a 2022, nadobudlo účinnosť až 29. decembra 2020;
               
            
                  B.
               
               
                  keďže stanovené finančné krytia bude potrebné upraviť, keď členské štáty informujú Komisiu o sume zníženia platieb presahujúcej 150 000 EUR a o tom, ako vykonávajú flexibilitu medzi piliermi;
               
            
                  C.
               
               
                  keďže v predchádzajúcich rokoch boli tieto informácie poskytnuté v auguste a Komisia potom v jeseni prijala delegovaný akt, ktorým sa zmenili finančné krytia, ale z dôvodu neskorého prijatia nariadenia o prechodných ustanoveniach to v roku 2020 nebolo možné;
               
            
                  D.
               
               
                  keďže na to, aby členské štáty a Komisia mohli začať vykonávať programy rozvoja vidieka na rok 2021, je mimoriadne dôležité, aby delegované nariadenie nadobudlo účinnosť čo najskôr;
               
            
               
                  1.
               
               
                  oznamuje, že nevznesie námietku voči delegovanému nariadeniu;
               
            
               
                  2.
               
               
                  poveruje svojho predsedu, aby postúpil toto rozhodnutie Rade a Komisii.
               
            
         (1)  Nariadenie Európskeho parlamentu a Rady (EÚ) č. 1305/2013 zo 17. decembra 2013 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV) a o zrušení nariadenia Rady (ES) č. 1698/2005 (Ú. v. EÚ L 347, 20.12.2013, s. 487).
      
         (2)  Nariadenie Európskeho parlamentu a Rady (EÚ) 2020/2220 z 23. decembra 2020, ktorým sa stanovujú určité prechodné ustanovenia týkajúce sa podpory z Európskeho poľnohospodárskeho fondu pre rozvoj vidieka (EPFRV) a Európskeho poľnohospodárskeho záručného fondu (EPZF) v rokoch 2021 a 2022 a ktorým sa menia nariadenia (EÚ) č. 1305/2013, (EÚ) č. 1306/2013 a (EÚ) č. 1307/2013, pokiaľ ide o zdroje a uplatňovanie v rokoch 2021 a 2022, a nariadenie (EÚ) č. 1308/2013, pokiaľ ide o zdroje a distribúciu tejto podpory v rokoch 2021 a 2022 (Ú. v. EÚ L 437, 28.12.2020, s. 1).